Sverrir Bollason verkfræðingur hjá VSÓ Ráðgjöf hélt erindi á Skipulagsdeginum 8. nóvember síðastliðinn og fór yfir reynslu sína af gerð húsnæðisáætlana . Meðal sveitarfélaga sem VSÓ Ráðgjöf hefur aðstoðað við húsnæðisáætlanagerð er Hveragerði en bæjarstjórinn þar , Aldís Hafsteinsdóttir sem jafnframt er formaður Sambands íslenskra sveitarfélaga , hélt erindi fyrr um daginn þar sem hún nefndi það gagn sem hún taldi sitt sveitarfélag hafa haft af húsnæðisáætlunargerðinni . Upplýsingar forsenda góðra ákvarðana Sverrir fór yfir ýmis gögn og upplýsingar sem mætti bæta aðgengi að fyrir sveitarfélögin til að geta gert vandaðri húsnæðisáætlanir . Frá árinu 2010 hefur heildarfjöldi erlendra ríkisborgara sem hefur flutt til og frá landinu verið meira en 80.000 manns en lítið liggur fyrir um húsnæðismál þessa hóps sérstaklega .